walang nakakita sa manghihiyas ni sa butaka, ni sa bihisan, ni saan mang dako ng dulaan. datapway nakita kong kasama ni mr. jouy kanginang hapon! at nag alay ng isang pamuti sa liig sa isa sa mga artistang babai. sa kangino sa kanila? ang tanong ng ilang babaing mausisa. sa mabuti sa lahat, ang sinusundan ng tingin ng capitan general. tinginang makahulugan, kindatan, bulalas na pag aalinlangan, pagpapatunay at mga salitang paputolputol. ibig mag sa monte cristo! anang isa na ibig masabing mapagbasa. taga dulot kailangan ng real casa ang dugtong ng lumalangit sa nagsalita na naninibugho na kay simoun. sa palko ng ating mga nag aaral ay naiwan si pecson, si sandoval at si isagani. si tadeo ay lumapit kay. custodio upang itoy libangin samantalang si makaraig ay nakikipagkita kay pepay.